దక్షిణాఫ్రికాపై ఆస్ట్రేలియా పరాజయం
 
హూబార్ట్‌: ఆస్ట్రేలియా స్వదేశంలో ఘోర పరాజయం చెందింది.కాగా దక్షిణాఫ్రికాతో జరిగిన రెండవ టెస్టులో ఆస్ట్రేలియా చిత్తుగా ఓడింది.సఫారీల బౌలింగ్‌ దెబ్బకు ఆస్ట్రేలియా తన రెండవ ఇన్నింగ్స్‌లో 161 పరుగులకే చాపచుట్టేసి ఇన్నింగ్స్‌ 80 పరుగుల పరాజయాన్ని చవిచూసింది.ఆస్ట్రేలియా ఆటగాళ్లలో డేవిడ్‌ వార్నర్‌ 45 పరుగులు,ఉస్మాన్‌ ఖవాజా 64 పరుగులు మినహా మిగిలిన ఆటగాళ్లు ఎవరు కూడా సరిగా ఆడలేకపోవడంతో ఆస్ట్రేలియా ఓడిపోయింది.కెప్టెన్‌ స్మిత్‌ 31 పరుగులకే ఒక్కడే రెండంకెల మార్క్‌ను చేరడం గమనార్హం.కాగా దక్షిణాఫ్రికా పేసర్‌ అబాట్‌ ఆరు వికెట్లతో ఆసీస్‌ పతనాన్ని శాసించగా,మరోవైపు రబడా చక్కటి సహకారం అందిం చాడు. ఈ ఇన్నింగ్స్‌లో రబడా నాలుగు వికెట్లు సాధించాడు.ఈ మ్యాచ్‌లో పరాజయం చెందిన ఆసీస్‌ మూడు టెస్టుల సిరీస్‌ను ఇంకా మ్యాచ్‌ ఉండగానే కోల్పోయింది.కాగా మరోవైపు ఆసీస్‌ మరో చెత్త రికార్డును మూటగట్టుకుంది.
ఇది ఆసీస్‌కు వరుసగా ఐదవ టెస్టు పరాజయం.అంతకు ముందు ఆగస్టులో శ్రీలంకతో ఆసీస్‌వరుసగా మూడుటెస్టులు పరాజయం చెందింది.కాగా మూడు సంవత్సరాల క్రితం భారత్‌పై వరుసగా నాలుగు టెస్టులు ఓడిపోయిన ఆసీస్‌ ఆ తరువాత ఆ చెత్త రికార్డును సవరించడం ఇదే తొలిసారి. నవంబర్‌ 24వ తేదీన ఆడిలైడ్‌లో ఇరుజట్ల మధ్య మూడవ టెస్టు ప్రారంభం కానుంది. కాగా మ్యాచ్‌ను పింక్‌ బాల్‌తో డే అండ్‌ నైట్‌ మ్యాచ్‌గా నిర్వహిం చనున్నారు. స్మిత్‌ అసంతృప్తి ఆసీస్‌ కెప్టెన్‌ స్టీవ్‌ స్మిత్‌ అసహనంతో కనిపిస్తు న్నారు. కాగా దక్షిణాఫ్రికా తో మూడు టెస్టుల సిరీస్‌ ను 2-0తో కోల్పోయిన అనంతరం స్టీవ్‌ స్మిత్‌ తీవ్ర మైన నైరాశ్యంలోకి వెళ్లిపో యాడు. అసలు ఇక్కడ ఎందుకు కూర్చున్నానో తెలియడం లేదంటూ ఆసక్తికర వ్యాఖ్యలు చేశాడు.
కాగా మ్యాచ్‌ విశ్లేషణలో భాగంగా ఒక ఇంటర్వ్యూలో స్మిత్‌ తన అసంతృప్తిని బహిర్గతం చేశాడు.క్రికెట్‌ మ్యాచ్‌ గెలువాలనే కసి మాలో లోపించింది.అది ఏ రకమైన క్రికెట్‌ మ్యాచ్‌ అయినా కావచ్చు.కాగా మాలో పూర్తిగా నిలకడ లేదు.తొలి ఇన్నింగ్స్‌లో 85కు ఆలౌట్‌ కావడం ఒకటైతే,ఈ రోజు ఆటలో సుమారు 30 పరుగుల వ్యవధిలో ఎనిమిది వికెట్లను కోల్పోయాం,నిజాయితీ గా చెబుతున్నా ఇక్కడ కూర్చుని మాట్లాడాలంటేనే చాలా చిరాకుగా ఉంది. ప్రస్తుతం మాజట్టు పరిస్థితి చాలాదారణంగా ఉంది.కొన్ని కఠినమైన సవాళ్లను ఎలా అధిగమించాలో తెలియని అయోమయ స్థితిలో మా క్రికెటర్లు ఉన్నారు.
గెలుపు కోసం ఎన్ని వ్యూహాలు సిద్దం చేసి బరిలోకి దిగినా,వాటిని ఫీల్డ్‌లో సక్రమంగా అమలు చేయడం లేదు.కనీసం క్రీజులో కుదరుకునే ప్రయత్నం కూడా ఎవరూ చేయడం లేదు, ఏవో కొన్ని భాగస్వామ్యాలు నమోదైనా అవి సరిపోవు.కాగా మేము మెరు గైన క్రికెట్‌ ఆడటం లేదు అఇన స్మిత్‌ తన అసంతృప్తిని వ్యక్తం చేశాడు.తమ పరాజయాల్లో కోచ్‌ డారెన్‌ లీమన్‌ ను తప్పుపట్టాల్సిన పరిస్థితిలేదని స్మిత్‌ ఒకప్రశ్నకు సమాధానంగా పేర్కొన్నాడు. గత కొంత కాలంగా తమ జట్టు సాధించిన అనేక ఘన విజయాల్లో లీమన్‌ పాత్ర వెలకట్టలేనిదని స్మిత్‌ అభిప్రాయం వ్యక్తం చేశాడు.